काठमाडौँ । बहुमूल्य वृद्ध श्रीखण्डको तस्करी फेरि हुन थालेको छ । भारतबाट नेपाल हुँदै चीनमा तस्करी हुने रक्तचन्दन (श्रीखण्ड) को तस्करी नेपाल–भारत आउ–जाउ हुने यात्रु बसको प्रयोगबाट भएको भेद खुलेको छ । राजधानीको शान्ति सुरक्षामाथि चुनौती थपेको डान्सबार, डिस्को, होटल, लज, रेष्टुरेन्टमाथि निगरानी गरिरहेको प्रहरी परिसरकै सक्रियतामा गत साता कलङ्कीबाट प्रहरीले दिल्ली–काठमाडौँ पर्यटक बसबाट रक्तचन्दन, कपडा र विद्युतीय सामान पक्राउ गरेको हो ।
